Shqipëri: Ish-presidenti Meidani reagon ndaj ndryshimeve në statutin e PS-së - 2003-11-06
Sipas zotit Meidani, kandidat për postin e kryetarit të Partisë Socialiste, këto ndryshime janë një kundërvënie e hapur ndaj frymës së
Kanë nisur menjëherë polemikat në gjirin e Partisë Socialiste në prag të kongresit të ardhshëm i cili do të zgjedhë dhe kryetarin e kësaj force politike. Ndryshimet në statut të miratuara mbrëmë nga kryesia janë kundërshtuar të enjten nga kandidati për kryetar, ish-presidenti Rexhep Meidani. Sipas tij vendimet e së mërkurës janë një kundërvënie e hapur ndaj frymës së demokracisë dhe përbëjnë një cënim të rregullave të miratuara nga kongresi i fundit i partisë, cënim të së drejtës së kandidimit dhe të kushteve të barabarta të konkurrimit në drejtimin e partisë. Rregullat e miratuara nga kryesia parashikojnë që konkurrimi bëhet në kongres, se kandidaturat paraqiten në përfaqësi me firmën e 10 përqind të delegatëve apo se secili prej kanidatëve ka 15 minuta kohë për të paraqitur. Sipas zotit Meidani, kandidatit alternativ nuk i krijohen kushte të barabarta me kryetarin aktual: deklaroi zoti Mejdani. Por drejtues të Partisë Socialiste i kundërshtojnë komentet e ish- presidentit. Sekretari organizativ Agron Dibra shpjegon se kryetarit të partisë i ndalohet të bëjë propagandë për veten e tij apo kundër kandidatëve të tjerë, gjatë konferencave nëpër rrethe. Ai sqaron edhe se kryetari aktual Nano do të marrë pjesë vetëm në 3 ose katër nga 38 konferencat e rretheve, ndërkohë që askush nuk pengohet të organizojë kontakte me bazën e partisë. Socialistët saktësojnë se kuota prej 10 përqind e firmave të delegatëve nuk është një kusht I ri, por ekziston në statutin aktual dhe është zbatuar dhe në kongresin e mëparshëm. Megjithatë sipas zotit Meidani do të ishte më normale pjesmarrja në konferenca, që kandidati alternativ të kishte përfaqësues qoftë në procesin e përzgjedhjes së delegatëve qoftë në atë të numërimit të votave. Zoti Meidani ka kundërshtuar me forcë edhe masat ndëshkimore të parashikuara ndaj atyre që dalin kundër vendimeve të partisë: . Ish-presidenti Mejdani deklaroi se shpreson që Komiteti i Përgjithshëm Drejtues të diskutojë me seriozitet propozimet e kryesisë dhe në përputhje me vendimin që do të marrë ky komitet, ai tha se do të përcaktojë hapat e mëtejshëm.//kk//